ગામના સાધનસંપન્ન લોકો જેસીબી મશીનો મંગાવી શક્યા હતા, જ્યારે દલિતો ટ્રૅક્ટરો ભાડે મળવાની રાહ જોઈ રહ્યા હતા. જેમને ટ્રૅક્ટર મળે તે સડેલું અનાજ, ગાદલાં-ગોદળાં અને ખરાબ થઈ ગયેલી ઘરવખરીનો નિકાલ કરી રહ્યા હતા. સરકારે તેમને ટ્રૅક્ટરનાં ભાડાં માટે કોઈ પૈસા આપ્યા ન હતા. સફાઈ કામદારોનાં રહેઠાણોમાં હજુ કીચડ છલોછલ હતો. ઘણાં ઘરોમાં તે સાફ કરવાનું કામ ચાલુ પણ થયું ન હતું કારણ કે કુટુંબમાં માત્ર ઘરડા લોકો જ હતા.